title: अनुवांशिकी
text: आनुवंशिकी (जेनेटिक्स) जीव विज्ञान केरौ वू शाखा छकै, जेकरौ अन्तर्गत आनुवंशिकता (हेरेडिटी) आरू जीवौ केरौ विभिन्नता (वैरिएशन) सब केरौ अध्ययन करलौ जाय छै। आनुवंशिकता के अध्ययन म ग्रेगर जॉन मेंडेल के मूलभूत उपलब्धि क आजकल आनुवंशिकी के अंतर्गत समाहित करी लेलो गेलो छै। प्रत्येक सजीव प्राणी के निर्माण मूल रूप स कोशिका द्वारा ही होय छै। ई कोशिका म कुछ गुणसूत्र (क्रोमोसोम) पयलो जाय छै। इनको संख्या प्रत्येक जाति (स्पीशीज) म निश्चित होय छै। ई गुणसूत्र के अन्दर माला के मोती के भाँति कुछ डी एन ए के रासायनिक इकाई पयलो जाय छै जेकरा जीन कहै छै। ई जीन, गुणसूत्र के लक्षण अथवा गुण के प्रकट होला, कार्य करला आरु अर्जित करला के लेली जिम्मेवार होय छै। ई विज्ञान के मूल उद्देश्य आनुवंशिकता के ढंग (पैटर्न) के अध्ययन करना छीकै,अर्थात्‌ संतति अपनो जनक स कौन प्रकार मीलै जुलै अथवा भिन्न होय छै।